8. การจัดการ

8.1 โครงสร้างองค์กร ณ วันที่ 31 ธันวาคม 2555

  คณะกรรมการบริษัท ณ วันที่ 31 ธันวาคม 2555 ประกอบด้วยกรรมการจำนวน 7 ท่าน ดังนี้

+-------------------------------+--------------------------------------+
|   ชื่อ – นามสกุล                 |   ตำแหน่ง                             |
+-------------------------------+--------------------------------------+
|   1. นายสูรย์ ธรสารสมบัติ         |   ประธานกรรมการ                      |
+-------------------------------+--------------------------------------+
|   2. นายไพศาล ธรสารสมบัติ       |   กรรมการ                            |
+-------------------------------+--------------------------------------+
|   3. นายคมสัน ธรสารสมบัติ        |   กรรมการ                            |
+-------------------------------+--------------------------------------+
|   4. นายสมเจตน์ ตรีธารทิพย์       |   กรรมการ                            |
+-------------------------------+--------------------------------------+
|   5. นายชัย จรุงธนาภิบาล         |   กรรมการอิสระ                        |
+-------------------------------+--------------------------------------+
|   6. นางรัตนวลี กอสนาน          |   กรรมการอิสระ                        |
+-------------------------------+--------------------------------------+
|   7. นายเอนก ปิ่นวนิชย์กุล         |   กรรมการอิสระ                        |
+-------------------------------+--------------------------------------+

  กรรมการผู้มีอำนาจลงนามผูกพันบริษัท

1.  นายไพศาล ธรสารสมบัติ

2.  นายคมสัน ธรสารสมบัติ

3.  นายสมเจตน์ ตรีธารทิพย์

  กรรมการสองในสามคนนี้ ลงลายมือชื่อร่วมกันและประทับตราสำคัญของบริษัท

  ขอบเขต หน้าที่ และความรับผิดชอบของคณะกรรมการบริษัท

  คณะกรรมการบริษัทมีอำนาจ หน้าที่ และความรับผิดชอบในการจัดการบริษัท
  ให้เป็นไปตามกฎหมาย วัตถุประสงค์ และข้อบังคับ
  ตลอดจนมติของที่ประชุมผู้ถือหุ้นที่ชอบด้วยกฎหมาย ด้วยความซื่อสัตย์สุจริตและระมัดระวัง
  รักษาผลประโยชน์ของบริษัท เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ
  เช่น เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการเกี่ยวโยงกัน
  และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
  หรือตามที่หน่วยงานราชการอื่นๆกำหนด เป็นต้น ทั้งนี้
  คณะกรรมการบริษัทอาจมอบหมายให้กรรมการคนหนึ่ง
  หรือบุคคลอื่นไปปฏิบัติการอย่างหนึ่งอย่างใดแทนคณะกรรมการบริษัทก็ได้
  โดยปัจจุบันคณะกรรมการบริษัทมีขอบเขต หน้าที่ และความรับผิดชอบ สรุปได้ดังนี้

  1. จัดให้มีการประชุมผู้ถือหุ้นเป็นการประชุมสามัญประจำปี ภายใน 4
  เดือนนับแต่วันสิ้นสุดรอบระยะเวลาบัญชีของบริษัท

  2. จัดให้มีการประชุมคณะกรรมการบริษัทอย่างน้อย 3 เดือนต่อครั้ง

  3. จัดให้มีการทำงบการเงินของบริษัท ณ วันสิ้นสุดรอบระยะเวลาบัญชีของบริษัท
  ซึ่งผู้สอบบัญชีตรวจสอบแล้วและนำเสนอต่อที่ประชุมผู้ถือหุ้นเพื่อพิจารณาและอนุมัติ

  4. คณะกรรมการบริษัทอาจมอบอำนาจให้กรรมการคนหนึ่งหรือหลายคน
  หรือบุคคลอื่นใดปฏิบัติการอย่างหนึ่งอย่างใดแทนคณะกรรมการบริษัทได้
  โดยอยู่ภายใต้การควบคุมของคณะกรรมการบริษัท
  หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการบริษัทเห็นสมควรและภายในระยะเวลาที่คณะกรรมการบริษัทเห็นสมควร
  ซึ่งคณะกรรมการบริษัทอาจยกเลิกเพิกถอนเปลี่ยนแปลงหรือแก้ไขบุคคลที่ได้รับมอบอำนาจหรืออำนาจนั้นๆได้เมื่อเห็นสมควร
  ทั้งนี้
  คณะกรรมการบริษัทอาจมอบอำนาจให้คณะกรรมการบริหารมีอำนาจหน้าที่ในการปฏิบัติงานต่างๆโดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร
  ซึ่งการมอบอำนาจนั้นต้องไม่มีลักษณะเป็นการมอบอำนาจที่ทำให้คณะกรรมการบริหารสามารถพิจารณาและอนุมัติรายการที่ตนหรือบุคคลที่อาจมีส่วนได้เสียหรือมีความขัดแย้งทางผลประโยชน์อื่นใดที่ทำกับบริษัทหรือบริษัทย่อย
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาและอนุมัติไว้แล้ว

  5. กำหนดเป้าหมาย แนวทาง นโยบาย แผนงาน และงบประมาณของบริษัท
  ควบคุมกำกับดูแลการบริหารและการจัดการของคณะกรรมการบริหารให้เป็นไปตามนโยบายที่ได้รับมอบหมาย
  เว้นแต่ในเรื่องดังต่อไปนี้ที่คณะกรรมการบริษัทต้องได้รับมติอนุมัติจากที่ประชุมผู้ถือหุ้นก่อนการดำเนินการ
  อันได้แก่ เรื่องที่กฎหมายกำหนดให้ต้องได้รับมติอนุมัติจากที่ประชุมผู้ถือหุ้น เช่น การเพิ่มทุน
  การลดทุน การออกหุ้นกู้
  การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
  หรือการซื้อหรือรับโอนกิจการของบริษัทอื่นมาเป็นของบริษัท
  การแก้ไขหนังสือบริคณห์สนธิหรือข้อบังคับของบริษัท เป็นต้น นอกจากนี้
  คณะกรรมการบริษัทยังมีขอบเขต หน้าที่ในการกำกับดูแลให้บริษัท
  ปฏิบัติตามกฎหมายว่าด้วยหลักทรัพย์และตลาดหลักทรัพย์ และข้อกำหนดของตลาดหลักทรัพย์
  อาทิเช่น การทำรายการที่เกี่ยวโยงกัน การรายงานการมีส่วนได้เสียของกรรมการ ผู้บริหาร
  และบุคคลที่เกี่ยวข้อง
  และการซื้อหรือขายทรัพย์สินที่สำคัญตามกฎเกณฑ์ของตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัท

  6. พิจารณาโครงสร้างการบริหารงาน แต่งตั้งคณะกรรมการบริหาร กรรมการผู้อำนวยการ
  และคณะกรรมการอื่นตามความเหมาะสม

  7. ติดตามผลการดำเนินงานให้เป็นไปตามแผนงานและงบประมาณอย่างต่อเนื่อง

  8. กรรมการจะต้องไม่ประกอบกิจการอันมีสภาพอย่างเดียวกัน
  และเป็นการแข่งขันกับกิจการของบริษัท หรือเข้าเป็นหุ้นส่วนในห้างหุ้นส่วนสามัญ
  หรือเป็นหุ้นส่วนไม่จำกัดความรับผิดในห้างหุ้นส่วนจำกัด หรือเป็นกรรมการของบริษัทเอกชน
  หรือบริษัทอื่นที่ประกอบกิจการอันมีสภาพอย่างเดียวกัน และเป็นการแข่งขันกับกิจการของบริษัท
  ไม่ว่าจะทำเพื่อประโยชน์ส่วนตนหรือเพื่อประโยชน์ผู้อื่น
  เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

  9.
  กรรมการต้องแจ้งให้บริษัททราบโดยไม่ชักช้าหากมีส่วนได้เสียไม่ว่าโดยตรงหรือโดยอ้อมในสัญญาที่บริษัททำขึ้น
  หรือมีการเปลี่ยนแปลงจำนวนการถือหุ้นหรือหุ้นกู้ในบริษัท หรือบริษัทในเครือ

  การประชุมคณะกรรมการบริษัทในปี 2555 มีจำนวนทั้งหมด 5 ครั้ง
  โดยมีกรรมการเข้าร่วมตามรายละเอียด ดังต่อไปนี้

  ----------------------- ---------------------------- ----------------------
  ชื่อ - นามสกุล             ตำแหน่ง                       จำนวนครั้งที่เข้าร่วมประชุม /
                                                       การประชุมทั้งหมด (ครั้ง)

  1. นายสูรย์ ธรสารสมบัติ     ประธานกรรมการ                5 / 5

  2. นายไพศาล ธรสารสมบัติ   กรรมการ                      5 / 5

  3. นายคมสัน ธรสารสมบัติ    กรรมการ                      5 / 5

  4. นายสมเจตน์ ตรีธารทิพย์   กรรมการ และเลขานุการบริษัท      5 / 5

  5. นายชัย จรุงธนาภิบาล     กรรมการอิสระ                  5 / 5

  6. นางรัตนวลี กอสนาน      กรรมการอิสระ                  5 / 5

  7. นายเอนก ปิ่นวนิชย์กุล     กรรมการอิสระ                  4 / 5
  ----------------------- ---------------------------- ----------------------

  คณะกรรมการบริหาร ณ วันที่ 31 ธันวาคม 2555 ประกอบด้วยกรรมการบริหาร จำนวน 3 ท่าน
  ดังนี้

  ----------------------------------- -----------------------------------
  ชื่อ – นามสกุล                         ตำแหน่ง

  1. นายไพศาล ธรสารสมบัติ               ประธานเจ้าหน้าที่บริหาร

  2. นายคมสัน ธรสารสมบัติ                กรรมการบริหาร

  3. นายสมเจตน์ ตรีธารทิพย์               กรรมการบริหาร
  ----------------------------------- -----------------------------------

  ขอบเขต หน้าที่ และความรับผิดชอบของคณะกรรมการบริหาร

  คณะกรรมการบริหารมีขอบเขต
  หน้าที่และความรับผิดชอบการบริหารงานในเรื่องเกี่ยวกับการดำเนินงานตามปกติธุระและงานบริหารของบริษัท
  กำหนดนโยบาย แผนธุรกิจ งบประมาณ โครงสร้างการบริหารงาน
  และอำนาจการบริหารต่างๆของบริษัท
  หลักเกณฑ์ในการดำเนินธุรกิจให้สอดคล้องกับสภาพเศรษฐกิจ
  เพื่อเสนอให้ที่ประชุมคณะกรรมการบริษัทพิจารณาอนุมัติและ/หรือให้ความเห็นชอบ
  รวมถึงการตรวจสอบและติดตามผลการดำเนินงานของบริษัทตามนโยบายที่กำหนด
  โดยปัจจุบันคณะกรรมการบริหาร มีขอบเขต หน้าที่ และความรับผิดชอบ สรุปได้ดังนี้

  1.
  พิจารณาเรื่องการจัดสรรงบประมาณประจำปีตามที่ฝ่ายจัดการเสนอก่อนที่จะนำเสนอให้คณะกรรมการบริษัทพิจารณาอนุมัติ
  ทั้งนี้
  ให้รวมถึงการพิจารณาและอนุมัติการเปลี่ยนแปลงและเพิ่มเติมงบประมาณรายจ่ายประจำปีในระหว่างที่ไม่มีการประชุมคณะกรรมการบริษัทในกรณีเร่งด่วน
  และให้นำเสนอคณะกรรมการบริษัท เพื่อทราบในที่ประชุมคราวต่อไป

  2. อนุมัติการซื้อขายสินค้าอันเป็นปกติธุระของบริษัท ในวงเงินไม่เกิน 500 ล้านบาท

  3.
  อนุมัติค่าใช้จ่ายในการซื้อทรัพย์สินอันมีลักษณะเป็นการลงทุนนอกเหนือจากที่ระบุไว้ในงบประมาณประจำปี
  ในวงเงินไม่เกิน 50 ล้านบาท

  4.
  อนุมัติการใช้จ่ายเงินลงทุนที่สำคัญๆที่ได้กำหนดไว้ในงบประมาณรายจ่ายประจำปีตามที่จะได้รับมอบหมายจากคณะกรรมการบริษัท
  หรือตามที่คณะกรรมการบริษัทได้เคยมีมติอนุมัติในหลักการไว้แล้ว

  5. เป็นคณะที่ปรึกษาฝ่ายจัดการในเรื่องเกี่ยวกับนโยบายด้านการเงิน การลงทุน การตลาด
  การบริหารทรัพยากรบุคคล และด้านการปฏิบัติการอื่น ๆ

  6. จัดสรรเงินบำเหน็จรางวัลซึ่งได้รับอนุมัติจากคณะกรรมการบริษัทแล้ว
  ให้แก่พนักงานหรือลูกจ้างของบริษัทหรือบุคคลใดๆ ที่กระทำกิจการให้บริษัท

  7. ควบคุมดูแลการดำเนินการและ/หรือบริหารงานประจำวันของบริษัท

  ทั้งนี้ อำนาจของคณะกรรมการบริหารจะไม่รวมถึงการอนุมัติรายการใดที่อาจมีความขัดแย้ง
  หรือรายการใดที่คณะกรรมการบริหาร หรือบุคคลที่เกี่ยวโยงกันกับผู้บริหาร
  มีส่วนได้เสียหรือผลประโยชน์ในลักษณะอื่นใดขัดแย้งกับบริษัทหรือบริษัทย่อย (ถ้ามี)
  ตามกฎเกณฑ์ของตลาดหลักทรัพย์แห่งประเทศไทย
  ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท
  และ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด
  เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่คณะกรรมการบริษัทกำหนดหลักเกณฑ์การพิจารณาไว้ชัดเจนแล้ว

  คณะกรรมการตรวจสอบ ณ วันที่ 31 ธันวาคม 2555 ประกอบด้วยกรรมการตรวจสอบผู้ทรงคุณวุฒิ
  จำนวน 3 ท่าน ดังนี้

  --------------------------------- -------------------------------------
  ชื่อ – นามสกุล                       ตำแหน่ง

  1. นายชัย จรุงธนาภิบาล               ประธานกรรมการตรวจสอบ

  2. นางรัตนวลี กอสนาน                กรรมการตรวจสอบ

  3. นายเอนก ปิ่นวนิชย์กุล               กรรมการตรวจสอบ
  --------------------------------- -------------------------------------

  ขอบเขต หน้าที่ และความรับผิดชอบของคณะกรรมการตรวจสอบ

  คณะกรรมการตรวจสอบมีขอบเขต อำนาจ หน้าที่
  และความรับผิดชอบตามที่ได้รับมอบหมายจากคณะกรรมการบริษัท
  รวมทั้งการรายงานต่อคณะกรรมการบริษัท สรุปได้ดังนี้

  1. สอบทานให้บริษัทมีการรายงานทางการเงินอย่างถูกต้องและเพียงพอ

  2.
  สอบทานให้บริษัทมีระบบการควบคุมภายในและระบบการตรวจสอบภายในที่เหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายใน
  ตลอดจนให้ความเห็นชอบในการพิจารณาแต่งตั้ง โยกย้าย
  เลิกจ้างหัวหน้าหน่วยงานตรวจสอบภายในหรือหน่วยงานอื่นใดที่รับผิดชอบเกี่ยวกับการตรวจสอบภายใน

  3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

  4. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
  และเสนอค่าตอบแทนของบุคคลดังกล่าว
  รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วย อย่างน้อยปีละ 1 ครั้ง

  5.
  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
  ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

  6. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท
  ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อย
  ดังต่อไปนี้

  6.1 ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

  6.2 ความเห็นเกี่ยวกับความเพียงพอของระบบควบคุมภายในของบริษัท

  6.3 ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

  6.4 ความเห็นเกี่ยวกับความเหมาะสมของผู้สอบบัญชี

  6.5 ความเห็นเกี่ยวกับรายการที่อาจมีความขัดแย้งทางผลประโยชน์

  6.6 จำนวนการประชุมคณะกรรมการตรวจสอบ
  และการเข้าร่วมประชุมของกรรมการตรวจสอบแต่ละท่าน

  6.7
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

  6.8 รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  7.
  รายงานการดำเนินงานของคณะกรรมการตรวจสอบให้คณะกรรมการบริษัททราบเป็นประจำอย่างน้อยไตรมาสละ
  1 ครั้ง

  8.
  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

  นอกจากนี้
  คณะกรรมการบริษัทได้มีการกำหนดวาระการดำรงตำแหน่งของคณะกรรมการตรวจสอบไว้
  ดังต่อไปนี้

-   ประธานกรรมการตรวจสอบ 3 ปี

-   กรรมการตรวจสอบ 3 ปี

  ทั้งนี้ เมื่อครบวาระการดำรงตำแหน่งแล้ว
  ประธานกรรมการตรวจสอบและกรรมการตรวจสอบที่พ้นจากตำแหน่งตามวาระอาจได้รับการแต่งตั้งให้กลับเข้าดำรงตำแหน่งได้อีก

  การประชุมคณะกรรมการตรวจสอบ ในปี 2555 มีจำนวนทั้งหมด 4 ครั้ง
  โดยมีกรรมการเข้าร่วมตามรายละเอียดดังต่อไปนี้

  ------------------------- ------------------------- ----------------------
  ชื่อ - นามสกุล               ตำแหน่ง                    จำนวนครั้งที่เข้าร่วมประชุม /
                                                      การประชุมทั้งหมด (ครั้ง)

  1. นายชัย จรุงธนาภิบาล       ประธานกรรมการตรวจสอบ      4 / 4

  2. นางรัตนวลี กอสนาน        กรรมการตรวจสอบ            4 / 4

  3. นายเอนก ปิ่นวนิชย์กุล       กรรมการตรวจสอบ            3 / 4
  ------------------------- ------------------------- ----------------------

  คณะกรรมการสรรหาและกำหนดค่าตอบแทน

  ณ วันที่ 31 ธันวาคม 2555 ประกอบด้วยกรรมการสรรหาและกำหนดค่าตอบแทน จำนวน 4 ท่าน
  ดังนี้

  ---------------------------- ------------------------------------------
  ชื่อ - นามสกุล                  ตำแหน่ง

  1. นายชัย จรุงธนาภิบาล          ประธานกรรมการสรรหาและกำหนดค่าตอบแทน

  2. นางรัตนวลี กอสนาน           กรรมการสรรหาและกำหนดค่าตอบแทน

  3. นายเอนก ปิ่นวนิชย์กุล          กรรมการสรรหาและกำหนดค่าตอบแทน

  4. นายสมเจตน์ ตรีธารทิพย์        กรรมการสรรหาและกำหนดค่าตอบแทน
  ---------------------------- ------------------------------------------

  ขอบเขต หน้าที่ และความรับผิดชอบของคณะกรรมการสรรหาและกำหนดค่าตอบแทน

  1. พิจารณากำหนดนโยบาย หลักเกณฑ์
  วิธีการในการกำหนดค่าตอบแทนและกระบวนการในการการสรรหา สำหรับกรรมการบริษัท
  กรรมการชุดย่อย และกรรมการผู้อำนวยการ

  2. สรรหา คัดเลือก และเสนอบุคคลที่มีความเหมาะสม ตามหลักเกณฑ์ที่ได้กำหนดไว้
  เพื่อทดแทนกรรมการบริษัท กรรมการชุดย่อย หรือ กรรมการผู้อำนวยการ
  ที่พ้นจากตำแหน่งตามวาระหรือตำแหน่งที่ว่างลง
  หรือตามที่คณะกรรมการบริษัทหรือกฎหมายกำหนดขึ้นใหม่ นำเสนอคณะกรรมการบริษัท และ/หรือ
  ที่ประชุมผู้ถือหุ้นพิจารณาอนุมัติ

  3. พิจารณากำหนดหลักเกณฑ์และกำหนดค่าตอบแทนคณะกรรมการบริษัท กรรมการชุดย่อย
  และกรรมการผู้อำนวยการ ทั้งที่เป็นตัวเงินและมิใช่ตัวเงิน
  เสนอต่อคณะกรรมการบริษัทเพื่อให้ความเห็นชอบ 
  และคณะกรรมการบริษัทจะนำเสนอค่าตอบแทนของกรรมการทุกท่านรวมเป็นวงเงินในแต่ละปีให้ผู้ถือหุ้นพิจารณาอนุมัติต่อไป

  4. ทบทวนความเหมาะสมของหลักเกณฑ์การจ่ายค่าตอบแทนและการสรรหาที่ใช้อยู่ในปัจจุบัน

  5. ปฎิบัติการอื่นใดตามที่คณะกรรมการบริษัทมอบหมาย

  การประชุมคณะกรรมการสรรหาและกำหนดค่าตอบแทน ในปี 2555 มีจำนวนทั้งหมด 1 ครั้ง
  โดยมีกรรมการเข้าร่วมตามรายละเอียดดังต่อไปนี้

  -------------------- ------------------------------------ ----------------------
  ชื่อ - นามสกุล          ตำแหน่ง                               จำนวนครั้งที่เข้าร่วมประชุม /
                                                            การประชุมทั้งหมด (ครั้ง)

  1. นายชัย จรุงธนาภิบาล  ประธานกรรมการสรรหาและกำหนดค่าตอบแทน   1 / 1

  2. นางรัตนวลี กอสนาน   กรรมการสรรหาและกำหนดค่าตอบแทน         1 / 1

  3. นายเอนก ปิ่นวนิชย์กุล  กรรมการสรรหาและกำหนดค่าตอบแทน         1 / 1

  4. นายสมเจตน์         กรรมการสรรหาและกำหนดค่าตอบแทน         1 / 1
  ตรีธารทิพย์                                                  
  -------------------- ------------------------------------ ----------------------

  คณะผู้บริหาร ณ วันที่ 31 ธันวาคม 2555 ประกอบด้วยผู้บริหาร จำนวน 6 ท่าน ดังนี้

+--------------------------+-------------------------------------------+
| ชื่อ -นามสกุล               | ตำแหน่ง                                    |
+--------------------------+-------------------------------------------+
| 1. นายไพศาล ธรสารสมบัติ    | ประธานเจ้าหน้าที่บริหาร                        |
+--------------------------+-------------------------------------------+
| 2. นายประวาส สันตวะกุล     | กรรมการผู้อำนวยการสายงานปฏิบัติการ             |
+--------------------------+-------------------------------------------+
| 3. นายสมเจตน์ ตรีธารทิพย์    | กรรมการผู้อำนวยการสายงานการเงิน              |
+--------------------------+-------------------------------------------+
| 4. นางสาวเพ็ชรรุ้ง เมษินทรีย์  |   รองกรรมการผู้อำนวยการสายงานการตลาด        |
+--------------------------+-------------------------------------------+
| 5. นายคมสัน ธรสารสมบัติ     | รองกรรมการผู้อำนวยการสายงานปฏิบัติการ          |
+--------------------------+-------------------------------------------+
| 6. นางพัลลภา ธรสารสมบัติ    | รองกรรมการผู้อำนวยการสายงานบริหารทรัพยากรบุคคล |
+--------------------------+-------------------------------------------+

  ขอบเขต หน้าที่ และความรับผิดชอบของประธานเจ้าหน้าที่บริหาร

  ขอบเขต หน้าที่ และความรับผิดชอบของประธานเจ้าหน้าที่บริหาร
  ในการบริหารงานในเรื่องเกี่ยวกับการดำเนินงานตามปกติธุระและงานบริหารของบริษัท
  สรุปได้ดังนี้

  1. ควบคุมดูแลการดำเนินกิจการและ/หรือบริหารงานประจำวันของบริษัท

  2. ดำเนินการหรือปฏิบัติงานให้เป็นไปตามนโยบาย แผนงาน
  และงบประมาณที่ได้รับอนุมัติจากคณะกรรมการบริษัท และ/หรือ คณะกรรมการบริหารของบริษัท

  3. เป็นผู้รับมอบอำนาจของบริษัท ในการบริหารกิจการของบริษัท ให้เป็นไปตามวัตถุประสงค์
  ข้อบังคับ นโยบาย ระเบียบ ข้อกำหนด คำสั่ง มติที่ประชุมผู้ถือหุ้น และ/หรือ
  มติที่ประชุมคณะกรรมการบริษัท หรือ คณะกรรมการบริหาร ทุกประการ

  ทั้งนี้ อำนาจของประธานเจ้าหน้าที่บริหาร
  จะไม่รวมถึงอำนาจในการอนุมัติรายการใดที่อาจมีความขัดแย้ง
  หรือรายการใดที่ประธานเจ้าหน้าที่บริหาร หรือบุคคลที่เกี่ยวโยงกันกับประธานเจ้าหน้าที่บริหาร
  มีส่วนได้ส่วนเสีย หรือผลประโยชน์ ในลักษณะอื่นใด ขัดแย้งกับบริษัท หรือบริษัทย่อย
  ตามกฎเกณฑ์ของตลาดหลักทรัพย์แห่งประเทศไทย
  ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัทและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัท
  หรือกฎหมายที่เกี่ยวข้องกำหนด
  เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัท
  ที่คณะกรรมการบริษัทกำหนดหลักเกณฑ์การพิจารณาไว้ชัดเจนแล้ว

  เลขานุการบริษัท ณ วันที่ 31 ธันวาคม 2555

  ----------------------------------- -----------------------------------
  ชื่อ – นามสกุล                         ตำแหน่ง

  นายสมเจตน์ ตรีธารทิพย์                  เลขานุการบริษัท
  ----------------------------------- -----------------------------------

  ขอบเขต หน้าที่ และความรับผิดชอบของเลขานุการบริษัท

  จัดการประชุมคณะกรรมการบริษัท คณะกรรมการชุดต่างๆ และการประชุมผู้ถือหุ้น
  รวมทั้งจัดทำรายงานการประชุมคณะกรรมการ รายงานการประชุมคณะกรรมการชุดต่างๆ
  รายงานการประชุมผู้ถือหุ้น รายงานประจำปี ตลอดจนจัดเก็บเอกสารตามที่กฎหมายกำหนด
  พร้อมทั้งอำนวยการและดูแลให้บริษัทปฏิบัติตามกฎ ระเบียบ ข้อบังคับ
  และข้อกำหนดตลาดหลักทรัพย์แห่งประเทศไทย

8.3 การสรรหากรรมการ

  คณะกรรมการบริษัทมอบหมายให้เป็นหน้าที่ของคณะกรรมการสรรหาและกำหนดค่าตอบแทนในการพิจารณาคัดเลือกบุคคลที่จะเข้ามาดำรงตำแหน่งเป็นกรรมการบริษัท
  และให้เป็นไปตามเกณฑ์คุณสมบัติของมาตรา 68 แห่งพระราชบัญญัติมหาชนจำกัด พ.ศ. 2535
  และประกาศคณะกรรมการกำกับตลาดทุนที่ ทจ. 24/2552
  เรื่องข้อกำหนดเกี่ยวกับกรรมการและผู้บริหารของบริษัทที่ออกหลักทรัพย์
  โดยเสนอผลการสรรหาเพื่อให้คณะกรรมการบริษัทพิจารณาก่อนที่จะนำเสนอต่อที่ประชุมผู้ถือหุ้นเพื่ออนุมัติต่อไป

8.4 ค่าตอบแทนของกรรมการและผู้บริหาร

  คณะกรรมการสรรหาและกำหนดค่าตอบแทน
  เป็นผู้กำหนดหลักเกณฑ์และพิจารณากลั่นกรองค่าตอบแทนของกรรมการและผู้บริหาร
  โดยพิจารณาเทียบเคียงค่าตอบแทนที่อยู่ในระดับเดียวกับกลุ่มอุตสาหกรรมเดียวกันประกอบกับผลการดำเนินงานของบริษัท
  รวมถึงความเหมาะสมกับหน้าที่ความรับผิดชอบของคณะกรรมการและผู้บริหาร
  โดยมีรายละเอียดของค่าตอบแทนดังนี้

  8.4.1. ค่าตอบแทนที่เป็นตัวเงิน

  ค่าตอบแทนกรรมการบริษัทและกรรมการชุดย่อย

  ในการประชุมสามัญผู้ถือหุ้นประจำปี 2555 เมื่อวันที่ 27 มีนาคม 2555 ที่ผ่านมา
  ที่ประชุมผู้ถือหุ้นมีมติอนุมัติค่าตอบแทนของคณะกรรมการบริษัทในวงเงิน 4,000,000 บาท
  ซึ่งเป็นอัตราเดียวกันกับปี 2554 และปี 2553 โดยบริษัทได้จ่ายค่าตอบแทนกรรมการรวม 7 ท่าน
  แบ่งเป็นค่าตอบแทน 3,710,000 บาท และค่าเบี้ยประชุม 270,000 บาท
  นอกจากนี้ที่ประชุมผู้ถือหุ้นในคราวเดียวกันได้อนุมัติค่าบำเหน็จจากผลการดำเนินงานในปี 2554
  เป็นจำนวนเงิน 600,000 บาท โดยรายละเอียดของการจ่ายค่าตอบแทนดังกล่าว มีดังต่อไปนี้

+---------------+---------------------+------+------+---------+-----+
| ชื่อ - นามสกุล   | ตำแหน่ง              | ค่าตอ | ค    | ค่าบำ    | รวม |
|               |                     | บแทน | ่าเบี้ย | เหน็จจาก |     |
|               |                     | (    |      |         | (บ  |
|               |                     | บาท) | ป    | ผล      | าท) |
|               |                     |      | ระชุม | การดำเน |     |
|               |                     |      |      | ินงานในปี |     |
|               |                     |      | (    | 2554    |     |
|               |                     |      | บาท) | (บาท)   |     |
+---------------+---------------------+------+------+---------+-----+
| 1. นายสูรย์     | ประธานกรรมการ       | 640  | 40   | 100,000 | 7   |
| ธรสารสมบัติ     |                     | ,000 | ,000 |         | 80, |
|               |                     |      |      |         | 000 |
+---------------+---------------------+------+------+---------+-----+
| 2. นายไพศาล   | กรรมการ             | 450  | 40   | 80,000  | 5   |
| ธรสารสมบัติ     |                     | ,000 | ,000 |         | 70, |
|               |                     |      |      |         | 000 |
+---------------+---------------------+------+------+---------+-----+
| 3. นายคมสัน    | กรรมการ             | 450  | 40   | 80,000  | 5   |
| ธรสารสมบัติ     |                     | ,000 | ,000 |         | 70, |
|               |                     |      |      |         | 000 |
+---------------+---------------------+------+------+---------+-----+
| 4. นายสมเจตน์  | กรรมการ             | 450  | 40   | 80,000  | 5   |
| ตรีธารทิพย์      | และกรรมการสร        | ,000 | ,000 |         | 70, |
|               | รหาและกำหนดค่าตอบแทน |      |      |         | 000 |
+---------------+---------------------+------+------+---------+-----+
| 5. นายชัย      | กรรมการ             | 640  | 40   | 100,000 | 7   |
| จรุงธนาภิบาล    | ป                   | ,000 | ,000 |         | 80, |
|               | ระธานกรรมการตรวจสอบ |      |      |         | 000 |
|               | และประธานกรรมการสร  |      |      |         |     |
|               | รหาและกำหนดค่าตอบแทน |      |      |         |     |
+---------------+---------------------+------+------+---------+-----+
| 6. นางรัตนวลี   | กรรมการ             | 540  | 40   | 80,000  | 6   |
| กอสนาน        | กรรมการตรวจสอบ      | ,000 | ,000 |         | 60, |
|               | และกรรมการสร        |      |      |         | 000 |
|               | รหาและกำหนดค่าตอบแทน |      |      |         |     |
+---------------+---------------------+------+------+---------+-----+
| 7. นายเอนก    | กรรมการ             | 540  | 30   | 80,000  | 6   |
| ปิ่นวนิชย์กุล      | กรรมการตรวจสอบ      | ,000 | ,000 |         | 50, |
|               | และกรรมการสร        |      |      |         | 000 |
|               | รหาและกำหนดค่าตอบแทน |      |      |         |     |
+---------------+---------------------+------+------+---------+-----+
| รวม           |                     | 3    | 270  | 600,000 | 4,5 |
|               |                     | ,710 | ,000 |         | 80, |
|               |                     | ,000 |      |         | 000 |
+---------------+---------------------+------+------+---------+-----+

ค่าตอบแทนกรรมการบริหารและคณะผู้บริหาร

  ในปี 2555 บริษัท ได้จ่ายค่าตอบแทนกรรมการบริหาร 3 ราย และคณะผู้บริหาร 6 ราย
  ในรูปของเงินเดือน กองทุนสำรองเลี้ยงชีพ รวมเป็นจำนวนเงินทั้งสิ้น 18,280,440 บาท

8.4.2. ค่าตอบแทนอื่นๆ

- ไม่มี -

8.5 การกำกับดูแลกิจการ

  คณะกรรมการบริษัทตระหนักถึงความสำคัญของการกำกับดูแลกิจการที่ดีของบริษัท
  โดยยึดหลักคุณธรรมและจริยธรรมเป็นแนวทางในการประกอบธุรกิจและวางนโยบายต่างๆ
  เพื่อให้การปฏิบัติหน้าที่เป็นไปด้วยความรับผิดชอบ ระมัดระวัง และซื่อสัตย์สุจริต
  อันจะส่งผลให้กิจการสามารถเจริญก้าวหน้าไปอย่างมีประสิทธิภาพ โปร่งใส
  และได้รับความไว้วางใจจากผู้ถือหุ้น ผู้ลงทุน ผู้มีส่วนได้เสีย และผู้เกี่ยวข้องทุกฝ่าย
  จึงได้กำหนดนโยบายการปฏิบัติตามหลักการกำกับดูแลกิจการที่ดีและดำเนินการตามนโยบายดังกล่าว
  แบ่งเป็น 5 หมวด ดังนี้

หมวดที่ 1 : สิทธิของผู้ถือหุ้น

1.  สิทธิในการแต่งตั้งคณะกรรมการ

  การแต่งตั้งคณะกรรมการบริษัท เป็นไปตามข้อบังคับของบริษัท
  กล่าวคือที่ประชุมสามัญผู้ถือหุ้นประจำปีเป็นผู้เลือกตั้งกรรมการตามหลักเกณฑ์และวิธีการดังต่อไปนี้

  1.1 ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียงตามจำนวนหุ้นที่ตนถือ

  1.2 ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1.1
  เลือกตั้งบุคคลคนเดียวหรือหลายคนเป็นกรรมการก็ได้
  แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  1.3
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  หรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

  นอกจากนี้ ผู้ถือหุ้นคนหนึ่งหรือหลายคนรวมกัน ซึ่งนับจำนวนหุ้นได้ไม่น้อยกว่าร้อยละ 5
  ของทุนจดทะเบียนที่ชำระแล้ว
  สามารถใช้สิทธิในการเสนอชื่อบุคคลเพื่อเข้ารับการพิจารณาเลือกตั้งเป็นกรรมการล่วงหน้าได้ตามวัน
  เวลา
  และเงื่อนไขที่บริษัทประกาศแจ้งผ่านช่องทางการแจ้งข่าวของตลาดหลักทรัพย์แห่งประเทศไทยและเว็บไซต์ของบริษัท
  ทั้งนี้การถือหุ้นในสัดส่วนดังกล่าว จะต้องถือต่อเนื่องเป็นระยะเวลาไม่น้อยกว่า 12 เดือน
  ก่อนถึงวันที่เรียนเชิญให้มีการใช้สิทธิ ซึ่งในปี 2555
  ไม่มีผู้ถือหุ้นท่านใดเสนอชื่อบุคคลเพื่อเข้ารับการเลือกตั้งเป็นกรรมการล่วงหน้าดังกล่าว

  การแต่งตั้งคณะกรรมการบริษัทในการประชุมสามัญผู้ถือหุ้นประจำปี 2555
  ที่ประชุมได้พิจารณาเลือกตั้งเป็นรายบุคคล กรรมการผู้มีส่วนได้เสียไม่มีสิทธิออกเสียงลงคะแนน

  2. สิทธิในการประชุมผู้ถือหุ้น

  2.1 บริษัทดำเนินการจัดส่งหนังสือเชิญประชุมสามัญผู้ถือหุ้นประจำปี 2555
  อันประกอบไปด้วยรายละเอียดเกี่ยวกับ วัน เวลา สถานที่ ระเบียบวาระการประชุม
  ความเห็นของคณะกรรมการ
  และเอกสารประกอบวาระการประชุมให้กับผู้ถือหุ้นล่วงหน้าเป็นระยะเวลาไม่น้อยกว่า 14
  วันก่อนวันประชุม รวมทั้งนำเสนอข้อมูลดังกล่าวไว้บนเว็บไซต์ของบริษัทที่
  www.thaimetaltrade.com ล่วงหน้าเป็นระยะเวลาไม่น้อยกว่า 30 วันก่อนวันประชุม
  เพื่อเปิดโอกาสให้ผู้ถือหุ้นมีเวลาศึกษาข้อมูลประกอบการตัดสินใจในแต่ละวาระ
  โดยการจัดทำหนังสือเชิญประชุมและเอกสารประกอบดังกล่าว
  ตั้งอยู่บนพื้นฐานของการเปิดเผยข้อมูลที่โปร่งใส และเพียงพอต่อการตัดสินใจของผู้ถือหุ้น

  2.2 บริษัทเปิดโอกาสให้ผู้ถือหุ้นที่ไม่สามารถเข้าร่วมประชุมได้ด้วยตนเอง
  สามารถมอบฉันทะให้ผู้อื่นมาร่วมประชุมและใช้สิทธิออกเสียงลงคะแนนแทน
  หรือมอบฉันทะให้กรรมการอิสระที่บริษัทแต่งตั้งให้เป็นตัวแทนในการรับมอบฉันทะดังกล่าว
  โดยบริษัทได้อำนวยความสะดวกในการจัดทำหนังสือมอบฉันทะแนบไปพร้อมกับหนังสือเชิญประชุม

  2.3
  บริษัทดำเนินการลงโฆษณาบอกกล่าวเชิญประชุมผู้ถือหุ้นในหนังสือพิมพ์รายวันเป็นระยะเวลาติดต่อกัน
  3 วัน และล่วงหน้า 3 วัน ก่อนวันประชุม เพื่อเป็นการเพิ่มช่องทางการรับรู้ข้อมูลของผู้ถือหุ้น

  2.4 บริษัทอำนวยความสะดวกให้แก่ผู้ถือหุ้นในเรื่องของสถานที่จัดประชุมผู้ถือหุ้น
  โดยจัดให้อยู่ในพื้นที่อันเป็นที่ตั้งของสำนักงานใหญ่ของบริษัท
  และสะดวกต่อการเดินทางของผู้ถือหุ้นที่เข้าร่วมประชุม รวมทั้งจัดเตรียมอุปกรณ์และ
  สิ่งอำนวยความสะดวกต่างๆ ให้กับผู้ถือหุ้นในการประชุม เช่น ใช้ระบบจัดประชุมผู้ถือหุ้นของ
  บริษัท ศูนย์รับฝากหลักทรัพย์ (ประเทศไทย) จำกัด (TSD) จัดให้มีจุดลงทะเบียนอย่างเพียงพอ
  จัดเตรียมหนังสือเชิญประชุมเผื่อสำหรับผู้ถือหุ้นที่ไม่ได้นำเอกสารมา
  จัดเตรียมบัตรลงคะแนนและมีเจ้าหน้าที่เก็บบัตรลงคะแนน จัดให้มีไมโครโฟนซักถาม
  และจอรับภาพเพื่อรองรับการนำเสนอระเบียบวาระการประชุม เป็นต้น

  2.5 บริษัทจัดให้มีวิทยากรชี้แจงวิธีการใช้สิทธิออกเสียงลงคะแนนในแต่ละวาระ
  รวมถึงแจ้งจำนวนผู้ถือหุ้นที่เข้าร่วมประชุมและจำนวนหุ้นทั้งหมดที่มีสิทธิออกเสียงลงคะแนน
  ให้ผู้ถือหุ้นทราบก่อนดำเนินการประชุม

  2.6 คณะกรรมการบริษัทเปิดโอกาสให้ผู้ถือหุ้นซักถาม
  และแสดงความคิดเห็นในแต่ละวาระตามระเบียบการประชุม
  โดยคณะกรรมการบริษัทได้มีการชี้แจง ตอบคำถามต่างๆให้ผู้ถือหุ้นเกิดความกระจ่าง

  2.7
  บริษัทได้เผยแพร่รายงานการประชุมและมติที่ประชุมผู้ถือหุ้นผ่านทางระบบข่าวสารของตลาดหลักทรัพย์แห่งประเทศไทย
  และเว็บไซต์ของบริษัท ภายใน 14 วันหลังการประชุม
  เพื่อให้ผู้ถือหุ้นสามารถตรวจสอบความถูกต้องของข้อมูลและการลงมติในแต่ละระเบียบวาระการประชุม
  รวมทั้งเพื่อให้ผู้ถือหุ้นที่ไม่ได้มาเข้าร่วมประชุมด้วยตนเองและนักลงทุนอื่นๆ
  สามารถรับทราบรายละเอียดของการประชุม

  2.8 คณะกรรมการบริษัท คณะกรรมการตรวจสอบ คณะกรรมการสรรหาและกำหนดค่าตอบแทน
  และคณะกรรมการบริหาร
  ได้ตระหนักถึงความสำคัญในการเข้าร่วมประชุมและถือเป็นหน้าที่ความรับผิดชอบ
  ทำให้การประชุมสามัญผู้ถือหุ้นประจำปี 2555 เมื่อวันที่ 27 มีนาคม 2555 ที่ผ่านมานั้น
  มีคณะกรรมการบริษัท และคณะกรรมการชุดต่างๆ ดังกล่าว
  เข้าร่วมการประชุมโดยพร้อมเพรียงกัน

  3. สิทธิในการได้รับเงินปันผล

  บริษัทมีการกำหนดนโยบายการจ่ายเงินปันผลสำหรับผลการดำเนินงานไม่น้อยกว่าร้อยละ 50
  ของกำไรสุทธิภายหลังการจัดสรรกำไรสุทธิเป็นเงินทุนสำรองตามกฎหมาย
  ในการประชุมสามัญผู้ถือหุ้นประจำปี 2555
  ที่ประชุมมีมติอนุมัติให้จ่ายเงินปันผลสำหรับผลการดำเนินงานประจำปี 2554 ในอัตราหุ้นละ 0.15
  บาท (สิบห้าสตางค์) หรือคิดเป็นร้อยละ 78.89 ของกำไรสุทธิ
  โดยจ่ายให้แก่ผู้ถือหุ้นที่มีรายชื่อปรากฎ ณ วันเรคคอร์ดเดท
  ซึ่งกำหนดโดยที่ประชุมคณะกรรมการบริษัทและผ่านการอนุมัติจากที่ประชุมสามัญผู้ถือหุ้นประจำปี

  4. สิทธิในการรับรู้ข้อมูลข่าวสารของกิจการอย่างเพียงพอ

  บริษัทได้ดำเนินการเผยแพร่ข้อมูลข่าวสารต่างๆ ที่สำคัญ เช่น ผลการดำเนินงาน หรืองบการเงิน
  ผ่านทางระบบข่าวของตลาดหลักทรัพย์แห่งประเทศไทยภายในวันและเวลาที่กฎหมายกำหนด
  รวมทั้งเผยแพร่ไว้บนเว็บไซต์ของบริษัทเพื่อเพิ่มช่องทางรับรู้ข้อมูลข่าวสารให้แก่ผู้มีส่วนได้เสียอีกช่องทางหนึ่ง

  5. สิทธิในการแต่งตั้งผู้สอบบัญชีและกำหนดค่าสอบบัญชี

  ในปี 2555
  คณะกรรมการบริษัทเสนอให้ที่ประชุมสามัญผู้ถือหุ้นประจำปีพิจารณาแต่งตั้งผู้สอบบัญชีของบริษัท
  และกำหนดค่าสอบบัญชีประจำปี 2555 โดยสำนักงานสอบบัญชีและผู้สอบบัญชีที่เสนอแต่งตั้งนั้น
  ไม่มีความสัมพันธ์ใดๆ และไม่มีส่วนได้เสียกับบริษัท กรรมการ ผู้บริหาร และผู้ถือหุ้นรายใหญ่
  หรือบุคคลที่เกี่ยวข้องกับบุคคลต่างๆ ตามที่ได้กล่าวมา

หมวดที่ 2 : การปฏิบัติต่อผู้ถือหุ้นอย่างเท่าเทียมกัน

  1. บริษัทเปิดโอกาสให้ผู้ถือหุ้นใช้สิทธิเสนอระเบียบวาระการประชุมผู้ถือหุ้นล่วงหน้า
  โดยกำหนดให้ผู้ถือหุ้นคนหนึ่งหรือหลายคนรวมกัน ซึ่งนับจำนวนหุ้นได้ไม่น้อยกว่าร้อยละ 5
  ของทุนจดทะเบียนที่ชำระแล้ว และถือหุ้นต่อเนื่องเป็นระยะเวลาไม่น้อยกว่า 12
  เดือนจนถึงวันที่เรียนเชิญให้มีการใช้สิทธิ สามารถใช้สิทธิเสนอเรื่องดังกล่าว
  โดยบริษัทได้ประกาศแจ้งไว้บนเว็บไซต์ของบริษัท
  และผ่านช่องทางการแจ้งข่าวของตลาดหลักทรัพย์แห่งประเทศไทย
  ก่อนการประชุมสามัญผู้ถือหุ้นประจำปี 2555 เป็นเวลาไม่น้อยกว่า 30 วัน ซึ่งในปี 2555
  ไม่มีผู้ถือหุ้นท่านใดเสนอระเบียบวาระการประชุมล่วงหน้าดังกล่าว

  2. บริษัทได้จัดทำหนังสือเชิญประชุมผู้ถือหุ้น เอกสารประกอบการประชุม และหนังสือมอบฉันทะ
  ทั้งภาษาไทยและภาษาอังกฤษ เพื่ออำนวยความสะดวกให้แก่ผู้ถือหุ้นทั้งในประเทศและต่างประเทศ

  3. บริษัทไม่มีการเพิ่มระเบียบวาระการประชุมผู้ถือหุ้นโดยไม่แจ้งให้ผู้ถือหุ้นทราบล่วงหน้า

  4. บริษัทมอบหมายให้กรรมการอิสระทำหน้าที่เป็นผู้ดูแลผู้ถือหุ้นรายย่อย
  โดยผู้ถือหุ้นรายย่อยสามารถส่งข้อเสนอแนะ ความคิดเห็น
  หรือแจ้งข้อร้องเรียนที่เกี่ยวกับผลการดำเนินงานของบริษัท ต่อกรรมการอิสระโดยตรง ที่
  E-mail: ind_dir@thaimetaltrade.com
  ทั้งนี้กรรมการอิสระจะเป็นผู้พิจารณาดำเนินการตามความเหมาะสม

  5. กรรมการและผู้บริหารของบริษัท
  มีการรายงานให้บริษัททราบถึงการมีส่วนได้ส่วนเสียของตนและผู้ที่เกี่ยวข้อง
  ซึ่งเป็นส่วนได้ส่วนเสียที่เกี่ยวข้องกับการบริหารจัดการกิจการของบริษัทตามที่ระบุไว้ในพระราชบัญญัติหลักทรัพย์และตลาดหลักทรัพย์
  โดยรายงานผ่านเลขานุการบริษัท
  เพื่อรวบรวมและเสนอให้คณะกรรมการตรวจสอบและคณะกรรมการบริษัทสามารถพิจารณาการทำธุรกรรมของบริษัทที่อาจมีความขัดแย้งทางผลประโยชน์
  และสามารถตัดสินใจเพื่อประโยชน์ของบริษัทโดยรวมได้ ทั้งนี้
  การพิจารณาการทำธุรกรรมดังกล่าว
  กรรมการและผู้บริหารที่มีส่วนได้ส่วนเสียไม่มีสิทธิในการเข้าร่วมประชุมและออกเสียงลงคะแนน

  6.
  คณะกรรมการบริษัทตระหนักถึงความสำคัญของการป้องกันการใช้ข้อมูลภายในของบริษัทเพื่อประโยชน์ส่วนตนเป็นอย่างยิ่ง
  จึงได้กำหนดนโยบายให้มีการเก็บรักษาข้อมูลซึ่งยังมิได้เปิดเผยต่อสาธารณชนไว้เป็นความลับ
  โดยกำหนดให้รับรู้เฉพาะผู้ที่มีส่วนเกี่ยวข้องเท่านั้น
  และแจ้งให้กรรมการและผู้บริหารที่มีหน้าที่ต้องรายงานต่อตลาดหลักทรัพย์แห่งประเทศไทย
  (“ตลท.”) และสำนักงานคณะกรรมการกำกับหลักทรัพย์และตลาดหลักทรัพย์ (“ก.ล.ต.”)
  รับทราบถึงภาระหน้าที่ในการรายงานการถือครองหลักทรัพย์บริษัทของตน
  รวมถึงคู่สมรสและบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์ต่อ
  ตลท. และ ก.ล.ต. ตามพระราชบัญญัติหลักทรัพย์และตลาดหลักทรัพย์
  เพื่อป้องกันการใช้ข้อมูลภายในดังกล่าวเพื่อประโยชน์ส่วนตน

  นอกจากนี้ บริษัทห้ามมิให้กรรมการและผู้บริหาร
  รวมถึงคู่สมรสและบุตรที่ยังไม่บรรลุนิติภาวะของบุคคลดังกล่าว ทำการซื้อ ขาย โอน
  หรือรับโอนหลักทรัพย์ของบริษัทโดยใช้ข้อมูลภายในซึ่งยังมิได้เปิดเผยต่อสาธารณชน
  สำหรับกรณีที่กรรมการ ผู้บริหารที่มีหน้าที่ต้องรายงานต่อ ตลท. และ ก.ล.ต.
  รวมถึงคู่สมรสและบุตรที่ยังไม่บรรลุนิติภาวะทำการซื้อ ขาย โอน
  หรือรับโอนหลักทรัพย์ของบริษัทที่ไม่เข้าข่ายกรณีข้างต้น ให้รายงานต่อ ตลท. และ ก.ล.ต.
  ทุกครั้งที่ทำการซื้อ ขาย โอน หรือรับโอนหลักทรัพย์ดังกล่าวภายใน 3
  วันนับแต่วันที่เกิดรายการขึ้น
  พร้อมทั้งส่งสำเนารายงานนี้ให้กับเลขานุการบริษัทเพื่อเก็บเป็นหลักฐานทุกครั้ง

  ทั้งนี้ หากกรรมการ ผู้บริหาร และพนักงานของบริษัท
  นำข้อมูลภายในของบริษัทไม่ว่าจะเป็นเรื่องใดๆ
  ไปใช้เพื่อประโยชน์ส่วนตนและการกระทำดังกล่าวก่อให้เกิดความเสียหายแก่บริษัท
  บริษัทจะพิจารณาดำเนินการทางกฎหมายตามความเหมาะสมต่อไป

หมวดที่ 3 : บทบาทของผู้มีส่วนได้เสีย

  1. ลูกค้า

  1.1 บริษัทได้ให้คำแนะนำ แก้ไขปัญหา ช่วยเหลือในการจัดหาสินค้า
  สร้างสรรค์บริการรูปแบบใหม่ๆ และคิดค้นทางเลือกที่หลากหลายแก่ลูกค้า
  รวมทั้งเพิ่มคุณค่าให้กับผลิตภัณฑ์ ภายใต้ระบบการบริหารจัดการแบบบูรณาการ
  เพื่อให้สามารถตอบสนองความต้องการของลูกค้าได้อย่างครอบคลุมรอบด้าน

  1.2 สินค้าของบริษัทผ่านกระบวนการผลิตด้วยเทคโนโลยีที่ทันสมัย
  มีการตรวจสอบคุณภาพก่อนการส่งมอบให้แก่ลูกค้าซึ่งเป็นไปตามมาตรฐานที่กำหนดและข้อตกลงระหว่างกัน

  1.3 ข้อมูลผลิตภัณฑ์ของบริษัทที่นำเสนอต่อลูกค้าเป็นข้อเท็จจริงและมีรายละเอียดเพียงพอ
  ง่ายต่อการตัดสินใจของลูกค้า

  1.4
  บริษัทให้ความสำคัญต่อการจัดส่งสินค้าด้วยระบบโลจิสติกส์ที่มีส่วนช่วยเสริมประสิทธิภาพในการบริหารงานคลังสินค้า
  ลดต้นทุน ประหยัดเวลาและพื้นที่จัดเก็บ
  เพื่อให้สอดคล้องกับแผนการผลิตของลูกค้าและเป็นการสร้างความมั่นใจและความสะดวกสบายให้แก่ลูกค้า

  1.5
  บริษัทได้เก็บรักษาข้อมูลส่วนตัวของลูกค้าเป็นความลับและป้องกันการนำข้อมูลดังกล่าวไปเปิดเผย
  หรือนำไปใช้หาผลประโยชน์อื่นโดยไม่ได้รับความยินยอมจากลูกค้า

6.  บริษัทให้ความสำคัญต่อผลการประเมินความพึงพอใจของลูกค้าที่มีต่อสินค้าและบริการของบริษัท
    เพื่อนำมาปรับปรุงและพัฒนาให้สามารถตอบสนองความต้องการของลูกค้าได้ดียิ่งขึ้น

  2. พนักงาน

  2.1 บริษัทได้ดำเนินการพัฒนาและฝึกอบรมพนักงาน ให้มีทักษะ ความรู้ และประสบการณ์
  เพื่อให้มีความเชี่ยวชาญ พร้อมให้คำปรึกษาและเรียนรู้สิ่งใหม่ๆตลอดเวลา
  พร้อมมีค่านิยมทั้งวิธีคิดและวิธีปฏิบัติที่มุ่งมั่นสู่ความสำเร็จ น่าเชื่อถือและเป็นที่ไว้วางใจ
  กล้าท้าทายและสร้างสรรค์สิ่งใหม่ พร้อมตอบสนองทุกความต้องการ ซึ่งในปี 2555
  ศูนย์การเรียนรู้ TMT Knowledge Center
  ได้เป็นสถานที่ฝึกอบรมพนักงานตามหลักสูตรที่กำหนดไว้
  โดยบริษัทสามารถจัดหลักสูตรฝึกอบรมพนักงานภายใน (In-house Training)
  ได้เพิ่มมากขึ้นจากปีก่อน
  และได้จัดสรรงบประมาณไว้อย่างเพียงพอในการฝึกอบรมพนักงานภายนอกด้วย ดังนี้

  - หลักสูตรภายใน (In-house Training) จำนวน 23 หลักสูตร

  พนักงานที่เข้ารับการฝึกอบรม จำนวน 773 คน 

  - หลักสูตรภายนอก (Public Training) จำนวน 57 หลักสูตร  

  พนักงานที่เข้ารับการฝึกอบรม จำนวน 85 คน

  รวมจำนวนพนักงานที่เข้ารับการอบรมทั้งสิ้น 858 คน  พนักงานได้รับการอบรมโดยเฉลี่ยคิดเป็น
  1.2 วัน / คน 

  2.2 บริษัทจัดให้มีกิจกรรมภายในองค์กรเป็นประจำ
  เพื่อเสริมสร้างให้เกิดบรรยากาศในการทำงานอย่างมีส่วนร่วม สร้างความสามัคคี
  และเปิดโอกาสให้พนักงานได้แสดงความคิดสร้างสรรค์ โดยได้จัดสรรงบประมาณไว้อย่างเพียงพอ
  เช่น โครงการ “ คนเก่ง-คนดี ศรี TMT ” กิจกรรม Reading Group & Reading Shelf
  กิจกรรม TMT Day เป็นต้น

  2.3
  บริษัทเปิดโอกาสให้พนักงานเสนอความคิดเห็นและข้อเสนอแนะที่จะเป็นประโยชน์ต่อการปฏิบัติงานผ่านคณะทำงานชุดย่อยในด้านต่างๆ
  เช่น ด้านความปลอดภัย ด้านสวัสดิการ ด้านมาตรฐานแรงงาน ด้านปฏิบัติการพิเศษ เป็นต้น
  และบริษัทได้จัดให้มีระบบเฝ้าระวังและรับข้อมูล (Whistle Blowing Process)
  เพื่อให้พนักงานสามารถแจ้งเบาะแสหรือข้อร้องเรียนในเรื่องที่อาจทำให้บริษัทได้รับความเสียหายให้แก่กรรมการบริษัทได้โดยตรง
  นอกจากนี้บริษัทมีนโยบายให้ผู้มีส่วนเกี่ยวข้องทุกฝ่ายพิจารณาและให้ความสำคัญต่อทุกความคิดเห็น
  ข้อเสนอแนะ หรือข้อร้องเรียนของพนักงานจากการปฏิบัติงานตามปกติของทุกฝ่ายและทุกระดับ

  2.4 บริษัทมีการจ้างงาน การจ่ายค่าตอบแทน สวัสดิการและสิทธิประโยชน์ต่างๆ
  ที่เหมาะสมและเป็นธรรม
  โดยพิจารณาจากศักยภาพและความรับผิดชอบของพนักงานในแต่ละระดับประกอบกับผลการดำเนินงานของบริษัท
  และเทียบเคียงกับบริษัทในกลุ่มอุตสาหกรรมเดียวกัน
  รวมถึงได้มีการจัดตั้งกองทุนสำรองเลี้ยงชีพให้กับพนักงานเพื่อเป็นการดูแลพนักงานในระยะยาว
  และเปิดโอกาสให้พนักงานมีส่วนร่วมในการเสนอข้อคิดเห็นและปรับปรุงสวัสดิการต่างๆ
  ผ่านคณะกรรมการสวัสดิการของบริษัท

5.  บริษัทได้มีการกำหนดนโยบายด้านความปลอดภัย อาชีวอนามัยและสภาพแวดล้อมในการทำงาน
    และจัดตั้งคณะกรรมการความปลอดภัยอาชีวอนามัยและสิ่งแวดล้อม (คปอ.)
    เพื่อควบคุมดูแลให้เกิดมาตรฐานความปลอดภัยในการปฏิบัติงานที่สอดคล้องกับสภาวการณ์จริงและเป็นไปตามที่กฎหมายกำหนด
    รวมทั้งจัดให้มีการอบรมและจัดโครงการส่งเสริมสุขภาพอนามัยที่ดีควบคู่กับการดูแลสภาพแวดล้อมการทำงาน
    เช่น โครงการ “ Mobile Cranes Operator” โครงการ “ Safety Alert ”
    และโครงการ ”กำจัดกากอุตสาหกรรมเพื่อสิ่งแวดล้อม” เป็นต้น
    โดยมีเป้าหมายเป็นผู้นำในการผลิตที่ปลอดภัย
    สามารถลดอุบัติเหตุให้เป็นศูนย์และไม่มีอุบัติเหตุในการทำงาน

6.  บริษัทสนับสนุนและปกป้องสิทธิมนุษยชนโดยไม่เข้าไปมีส่วนเกี่ยวข้องกับการละเมิดสิทธิมนุษยชน
    เช่น ไม่มีการจ้างแรงงานที่ผิดกฎหมาย แรงงานต่างด้าวที่ไม่ได้รับใบอนุญาตให้ประกอบอาชีพ
    หรือแรงงานเด็ก รวมถึงไม่สนับสนุนหรือส่งเสริมให้มีการละเมิดสิทธิมนุษยชนดังกล่าว

7.  บริษัทไม่สนับสนุนให้มีการละเมิดลิขสิทธิ์หรือทรัพย์สินทางปัญญา
    โดยบริษัทมีการกำหนดนโยบายที่เกี่ยวกับการละเมิดสิทธิทางปัญญา
    เพื่อป้องกันพนักงานและบริษัทไม่ให้กระทำผิดทางกฎหมายสารสนเทศ
    กฎหมายการละเมิดลิขสิทธิ์ และข้อบังคับเกี่ยวกับการปฏิบัติงานของบริษัท

  3. คู่ค้า

  3.1 บริษัทปฏิบัติต่อคู่ค้าอย่างเป็นธรรม เป็นไปตามเงื่อนไขทางการค้า และข้อตกลงระหว่างกัน
  เพื่อที่จะพัฒนาและรักษาสัมพันธภาพระหว่างคู่ค้าให้ยั่งยืน

  3.2
  บริษัทไม่ได้เข้าไปมีส่วนร่วมในการกระทำที่ก่อให้เกิดความขัดแย้งทางการค้าหรือผลประโยชน์โดยมิชอบ
  รวมทั้ง
  ไม่มีการส่งเสริมหรือสนับสนุนการทำธุรกิจกับบริษัทที่เข้าไปมีส่วนร่วมในการกระทำดังกล่าว เช่น
  การฮั้วประมูล การกักตุนสินค้า การจำกัดปริมาณการผลิต
  และการแข่งขันทางด้านราคาที่ไม่สมควร เป็นต้น

  3.3 บริษัทมีการกำหนดหลักเกณฑ์ในการประเมินและคัดเลือกคู่ค้าอย่างเป็นธรรม
  และไม่สนับสนุนการกระทำที่อาจทำให้เกิดความขัดแย้งทางผลประโยชน์

  4. ผู้ถือหุ้น

  4.1 บริษัทมุ่งมั่นที่จะขยายการเติบโตของธุรกิจอย่างต่อเนื่องและยั่งยืน
  โดยอยู่บนพื้นฐานของความโปร่งใสและเป็นธรรม
  จนสามารถก้าวขึ้นเป็นบริษัทชั้นนำในอุตสาหกรรมเหล็กได้ เพื่อสร้างความเชื่อมั่น
  และมูลค่าเพิ่มให้กับผู้ถือหุ้นในระยะยาว

  4.2
  บริษัทได้ทำหน้าที่เปิดเผยข้อมูลข่าวสารต่างๆที่อาจมีผลกระทบต่อผลประโยชน์และการตัดสินใจของผู้ถือหุ้นอย่างถูกต้อง
  ครบถ้วน และภายในกรอบเวลาที่กฎหมายกำหนด

  4.3 บริษัทได้ดำเนินการตรวจสอบเงินปันผลคงค้างที่ผู้ถือหุ้นยังไม่ได้รับ
  และติดตามเพื่อให้ผู้ถือหุ้นนั้นสามารถได้รับ เงินปันผลตามสิทธิที่ได้รับ

  5. เจ้าหนี้

  บริษัทปฎิบัติตามเงื่อนไขของการกู้ยืมเงินตามข้อตกลง และให้ข้อมูลทางการเงินที่ถูกต้อง
  รวมทั้งมีการจ่ายชำระหนี้ตรงตามกำหนดทุกครั้ง
  พร้อมทั้งอำนวยความสะดวกให้เจ้าหนี้สามารถมีช่องทางในการรับชำระเงินที่สะดวกรวดเร็ว เช่น
  การจ่ายชำระผ่านศูนย์จ่ายเช็คของธนาคาร การโอนเงินเข้าบัญชี และการรับเงินที่บริษัท

  6. คู่แข่ง

  บริษัทดำเนินธุรกิจตามกรอบกติกาการแข่งขันที่เป็นธรรม
  โดยไม่เข้าไปมีส่วนร่วมในการแข่งขันการตัดราคาอย่างไม่สมควร และไม่กระทำการใดๆ
  ที่ทำลายชื่อเสียงหรือก่อให้เกิดความเสียหายต่อคู่แข่งอันจะนำมาซึ่งผลประโยชน์ต่อบริษัทโดยมิชอบ

  7. ชุมชม สังคม และสิ่งแวดล้อม

  7.1 บริษัทดำเนินธุรกิจโดยให้ความสำคัญต่อชุมชน สังคม และสภาพแวดล้อมเป็นสำคัญ
  และยึดถือการปฎิบัติตามกฎหมายและข้อบังคับเกี่ยวกับสิ่งแวดล้อมอย่างเคร่งครัด

  7.2 บริษัทส่งเสริมและสนับสนุนให้พนักงานมีส่วนร่วมในการอนุรักษ์ทรัพยากรธรรมชาติ
  การประหยัดพลังงาน ตลอดจนหลีกเลี่ยงการกระทำที่อาจก่อให้เกิดมลภาวะต่อสิ่งแวดล้อม
  ทั้งในขณะที่ปฏิบัติงานและการดำเนินชีวิตประจำวัน

  7.3 บริษัทให้ความร่วมมือและส่งเสริมกิจกรรมที่จัดขึ้นโดยหน่วยงานภาครัฐ
  องค์การบริหารส่วนตำบล หรือ หน่วยงานด้านสังคมอื่นๆ
  ที่ได้ขอความร่วมมือจากบริษัทตามความเหมาะสม

  8. ภาครัฐ

  8.1 บริษัทยึดถือแนวทางปฎิบัติตามกฎหมาย กฎระเบียบ และข้อกำหนดต่างๆ
  ของภาครัฐอย่างเคร่งครัด

  8.2
  บริษัทยินดีให้ความร่วมมือทางด้านข้อมูลเกี่ยวกับการดำเนินธุรกิจของบริษัทต่อหน่วยงานภาครัฐเพื่อนำไปใช้ประโยชน์ในด้านต่างๆ
  ตามความเหมาะสม

  ทั้งนี้ บริษัทได้เปิดช่องทางให้ผู้มีส่วนได้เสียทุกกลุ่มสามารถส่งข้อเสนอแนะ ความคิดเห็น
  หรือแจ้งข้อร้องเรียนที่เกี่ยวกับการดำเนินงานของบริษัทต่อกรรมการอิสระได้โดยตรง ที่ E-mail
  : ind_dir@thaimetaltrade.com

หมวดที่ 4 : การเปิดเผยข้อมูลและความโปร่งใส

  1. คณะกรรมการบริษัทกำกับดูแลให้มีการเปิดเผยข้อมูลสำคัญที่เกี่ยวข้องกับบริษัท
  ทั้งข้อมูลทางการเงินและข้อมูลที่มิใช่ข้อมูลทางการเงินตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย รวมถึงข้อมูลอื่นๆ ที่เกี่ยวข้อง อย่างถูกต้อง ครบถ้วน
  ทันเวลา และโปร่งใส เพื่อให้ผู้ลงทุนและผู้มีส่วนได้เสียทุกฝ่ายของบริษัท
  ได้รับสารสนเทศอย่างเท่าเทียมกันผ่านช่องทางและวิธีการต่างๆ เช่น
  ระบบข่าวของตลาดหลักทรัพย์แห่งประเทศไทย แบบแสดงรายการข้อมูลประจำปี รายงานประจำปี
  และเว็บไซต์ของบริษัท
  รวมทั้งได้มีการแต่งตั้งเลขานุการบริษัทเพื่อเป็นผู้ดำเนินการจัดทำและเก็บรักษาข้อมูลดังกล่าว

  2. ในปี 2555 บริษัทได้จัดให้มีการประชุมนักวิเคราะห์หลักทรัพย์ (Analyst Meeting)
  ในทุกไตรมาส
  เพื่อชี้แจงผลการดำเนินงานและฐานะการเงินของบริษัทหลังจากที่บริษัทเปิดเผยงบการเงินต่อตลาดหลักทรัพย์แล้ว
  และบริษัทได้เข้าร่วมกิจกรรม งานประชุมหรืองานสัมมนาอื่นๆ ตามความเหมาะสม เช่น
  ร่วมกับสำนักงานมาตรฐานผลิตภัณฑ์อุตสาหกรรมในการเป็นวิทยากรในงาน
  “สมอ.พบผู้ประกอบการ” และ “สมอ.พบผู้บริโภค” เป็นต้น

  3. การตรวจสอบบัญชีของบริษัทดำเนินการโดยผู้สอบบัญชีรับอนุญาต จากบริษัท
  ไพร้ซวอเตอร์เฮาส์คูเปอร์ส เอบีเอเอส จำกัด และผู้สอบบัญชีที่มีความเป็นอิสระ มีความรู้
  ความชำนาญ และได้รับการรับรองจากสำนักงานคณะกรรมการกำกับหลักทรัพย์และตลาดหลักทรัพย์
  โดยการตรวจสอบบัญชีดังกล่าว
  คณะกรรมการตรวจสอบได้รับรายงานจากผู้สอบบัญชีว่าได้รับความเป็นอิสระ
  ได้รับความร่วมมือและไม่มีข้อขัดแย้งใดๆ กับผู้บริหาร ในส่วนของการตรวจสอบภายในของบริษัท
  คณะกรรมการตรวจสอบได้อนุมัติให้บริษัท เคพีเอ็มจี ภูมิไชย ที่ปรึกษาธุรกิจ จำกัด
  เสนอแผนงานและดำเนินการตรวจสอบระบบการควบคุมภายใน
  เพื่อให้ความมั่นใจได้ว่าบริษัทมีระบบการจัดการ กำกับ ควบคุม
  ตลอดจนการจัดการความเสี่ยงที่เหมาะสมและมีประสิทธิภาพ

  4.
  คณะกรรมการบริษัทได้จัดทำรายงานความรับผิดชอบของคณะกรรมการต่อรายงานทางการเงินโดยแสดงควบคู่กับรายงานของผู้สอบบัญชีในรายงานประจำปีของบริษัท

  5. คณะกรรมการบริษัทดูแลให้มีการเปิดเผยบทบาทหน้าที่ การจ่ายค่าตอบแทน
  และจำนวนครั้งของการเข้าร่วมประชุมของคณะกรรมการและคณะอนุกรรมการโดยแยกเป็นรายบุคคลไว้ในรายงานประจำปีของบริษัท

  6. คณะกรรมการบริษัทได้จัดให้มีหน่วยงานนักลงทุนสัมพันธ์เพื่อทำหน้าที่ติดต่อสื่อสารกับผู้ถือหุ้น
  นักลงทุน และ หน่วยงานภายนอก โดยมีช่องทางการติดต่อ ดังนี้

  โทรศัพท์ : 02 685 4000 ต่อ 6002

  โทรสาร : 02 670 9090-2

  E-mail : ir@thaimetaltrade.com

หมวดที่ 5 : ความรับผิดชอบของคณะกรรมการ

  1. โครงสร้างคณะกรรมการ

  1.1 คณะกรรมการบริษัท

   ณ สิ้นปี 2555 คณะกรรมการบริษัทประกอบด้วยกรรมการจำนวน 7 ท่าน
  แบ่งเป็นกรรมการอิสระ 3 ท่าน กรรมการที่เป็นผู้บริหาร 3 ท่าน และประธานกรรมการ 1
  ท่านที่ไม่ได้เป็นผู้บริหาร ซึ่งเป็นสัดส่วนที่สามารถจัดได้ว่าเป็นหลักการถ่วงดุลที่ดีได้
  และเป็นไปตามข้อกำหนดของกฎหมาย
  โดยคณะกรรมการบริษัทได้รับความเห็นชอบจากที่ประชุมผู้ถือหุ้นให้ดำรงตำแหน่งดังกล่าว
  สำหรับรายละเอียดที่เกี่ยวข้อง ขอบเขต หน้าที่
  และความรับผิดชอบปรากฎอยู่ในหัวข้อโครงสร้างการจัดการ

   วาระการดำรงตำแหน่งของกรรมการให้เป็นไปตามข้อบังคับบริษัท กล่าวคือ
  ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสาม
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้ที่สุดกับส่วนหนึ่งในสาม
  โดยให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่งและกรรมการที่จะออกตามวาระนี้อาจได้รับเลือกเข้ามาดำรงตำแหน่งใหม่ก็ได้

  
  กรรมการผู้ซึ่งดำรงตำแหน่งในคณะกรรมการบริษัทจะต้องไม่ดำรงตำแหน่งในบริษัทที่อาจก่อให้เกิดความขัดแย้งทางผลประโยชน์
  เพื่อให้การปฏิบัติหน้าที่เป็นไปอย่างมีประสิทธิภาพ
  เว้นแต่ได้มีการรายงานข้อมูลการดำรงตำแหน่งดังกล่าวให้บริษัทและที่ประชุมผู้ถือหุ้นรับทราบก่อนเข้ารับพิจารณาเลือกตั้งให้ดำรงตำแหน่งกรรมการบริษัท

  ทั้งนี้ประสบการณ์ทำงานของกรรมการบริษัทแต่ละท่านได้เปิดเผยไว้ในหัวข้อประวัติกรรมการและผู้บริหาร

  1.2 คณะกรรมการตรวจสอบ

   ณ สิ้นปี 2555 คณะกรรมการตรวจสอบประกอบด้วยกรรมการอิสระจำนวน 3
  ท่านซึ่งได้รับการแต่งตั้งจากคณะกรรมการบริษัท โดยคณะกรรมการตรวจสอบทั้ง 3
  ท่านไม่เป็นผู้มีส่วนได้เสียและไม่มีความสัมพันธ์เกี่ยวข้องใดๆ กับบริษัท คณะกรรมการบริษัท
  คณะกรรมการบริหาร ผู้ถือหุ้นรายใหญ่ และผู้ที่เกี่ยวข้องกับบุคลดังที่ได้กล่าวมา
  และมีคุณสมบัติครบถ้วนตามที่กฎหมายกำหนด
  โดยคณะกรรมการตรวจสอบเป็นผู้ที่มีความรู้และประสบการณ์เพียงพอที่ทำหน้าที่ในการสอบทานความน่าเชื่อถือของงบการเงินของบริษัท
  สำหรับรายละเอียดที่เกี่ยวข้อง ขอบเขต หน้าที่
  และความรับผิดชอบปรากฎอยู่ในหัวข้อโครงสร้างการจัดการ

   กรรมการตรวจสอบ มีวาระการดำรงตำแหน่งคราวละ 3 ปี นับตั้งแต่วันที่ได้รับแต่งตั้ง
  โดยกรรมการตรวจสอบที่ครบกำหนดตามวาระ
  อาจได้รับการเลือกตั้งให้กลับเข้าดำรงตำแหน่งต่ออีกวาระหนึ่งได้

3.  คณะกรรมการสรรหาและกำหนดค่าตอบแทน

   ณ สิ้นปี 2555 คณะกรรมการสรรหาและกำหนดค่าตอบแทนประกอบด้วยกรรมการจำนวน 4
  ท่านซึ่งได้รับการแต่งตั้งจากคณะกรรมการบริษัทให้ดำรงตำแหน่งดังกล่าว
  โดยแบ่งเป็นกรรมการอิสระ 3 ท่านและกรรมการที่เป็นผู้บริหาร 1 ท่าน รายละเอียดที่เกี่ยวข้อง
  ขอบเขต หน้าที่ และความรับผิดชอบปรากฎอยู่ในหัวข้อโครงสร้างการจัดการ

   กรรมการสรรหาและกำหนดค่าตอบแทน มีวาระการดำรงตำแหน่งคราวละ 3 ปี
  นับตั้งแต่วันที่ได้รับการแต่งตั้ง โดยเมื่อครบกำหนดตามวาระแล้ว
  อาจได้รับการเลือกตั้งให้กลับเข้าดำรงตำแหน่งต่ออีกวาระหนึ่งได้

  2. กรรมการอิสระ

   กรรมการอิสระของบริษัท มีคุณสมบัติครบถ้วนตามประกาศคณะกรรมการกำกับตลาดทุนที่
  ทจ.4/2552 เรื่อง การขออนุญาตและการอนุญาตให้เสนอขายหุ้นที่ออกใหม่ (ฉบับที่ 2)

   กรรมการอิสระของบริษัททั้ง 3 ท่าน เป็นผู้ทรงคุณวุฒิด้านบัญชีและการเงิน
  และมีประสบการณ์ในการบริหารงานระดับสูงในหลายอุตสาหกรรม
  รวมถึงมีความรู้ความเข้าใจในธุรกิจของบริษัท จึงสามารถเข้าใจข้อมูลในงบการเงิน
  และตรวจสอบการบริหารงานได้

  3. เลขานุการบริษัท

  คณะกรรมการบริษัทได้แต่งตั้งเลขานุการบริษัท เพื่อทำหน้าที่ในการจัดประชุมคณะกรรมการบริษัท
  คณะกรรมการชุดต่างๆ และการประชุมผู้ถือหุ้น รวมทั้งจัดทำรายงานการประชุมคณะกรรมการ
  รายงานการประชุมคณะกรรมการชุดต่างๆ รายงานการประชุมผู้ถือหุ้น รายงานประจำปี
  ตลอดจนจัดเก็บเอกสารตามที่กฎหมายกำหนด พร้อมทั้งอำนวยการและดูแลให้บริษัทปฏิบัติตามกฎ
  ระเบียบ ข้อบังคับ และข้อกำหนดตลาดหลักทรัพย์แห่งประเทศไทย

  4. การประชุมกรรมการ

  ในปี 2555 บริษัทได้จัดการประชุมคณะกรรมการบริษัทและคณะกรรมการตรวจสอบไตรมาสละ 1
  ครั้ง ตามกำหนดเวลาที่ระบุไว้ล่วงหน้าและมีการประชุมพิเศษตามความจำเป็น
  โดยกรรมการทุกท่านถือเป็นหน้าที่ในการเข้าร่วมประชุมอย่างพร้อมเพรียงกัน
  ในการประชุมแต่ละครั้งประธานกรรมการมีการจัดสรรเวลาอย่างเพียงพอเพื่อให้กรรมการแต่ละท่านได้แสดงความคิดเห็นและปรึกษาปัญหาที่สำคัญอย่างรอบคอบและถี่ถ้วน
  โดยให้เลขานุการบริษัท เป็นผู้ดูแลรับผิดชอบการจัดเตรียมเอกสารการประชุม
  รวมทั้งจัดส่งหนังสือเชิญประชุมและเอกสารประกอบการประชุมให้กรรมการทุกท่านล่วงหน้าไม่น้อยกว่า
  7 วันก่อนวันประชุมเพื่อให้กรรมการมีเวลาในการศึกษาระเบียบวาระการประชุมแต่ละวาระ
  โดยรายละเอียดของการประชุมคณะกรรมการบริษัทและคณะกรรมการตรวจสอบ
  ปรากฎอยู่ในหัวข้อโครงสร้างการจัดการ

  5. การปฐมนิเทศกรรมการใหม่

  ในกรณีที่มีการแต่งตั้งกรรมการขึ้นใหม่
  ซึ่งเป็นผู้ที่ไม่เคยดำรงตำแหน่งเป็นกรรมการหรือผู้บริหารระดับสูงของบริษัท ค้าเหล็กไทย จำกัด
  (มหาชน) มาก่อน กรรมการใหม่จะได้รับการปฐมนิเทศโดยผู้บริหารระดับสูงหรือเลขานุการบริษัท
  เพื่อให้ทราบถึงกฎ ระเบียบ ข้อบังคับที่สำคัญ ข้อมูลเกี่ยวกับบริษัท
  ลักษณะและแนวนโยบายการประกอบธุรกิจ นโยบายการกำกับดูแลกิจการที่ดี จรรยาบรรณธุรกิจ
  และข้อมูลสำคัญอื่นๆของบริษัท
  นอกจากนี้บริษัทส่งเสริมและสนับสนุนให้กรรมการและผู้บริหารระดับสูง
  เข้ารับการฝึกอบรมในหลักสูตรที่เกี่ยวข้องโดยได้จัดสรรงบประมาณไว้อย่างเพียงพอ เพื่อนำทักษะ
  ความรู้และประสบการณ์ที่ได้รับมาพัฒนาบริษัทอย่างต่อเนื่อง

  6. ภาวะผู้นำและวิสัยทัศน์

  คณะกรรมการบริษัทเป็นผู้ที่มีภาวะผู้นำ วิสัยทัศน์ และมีความเป็นอิสระในการตัดสินใจ
  กำหนดนโยบาย วางเป้าหมาย พัฒนาแผนธุรกิจ และพิจารณางบประมาณ
  เพื่อประโยชน์สูงสุดของผู้ถือหุ้นและการเติบโตของบริษัท

  7. การรวมหรือแยกตำแหน่ง

  บริษัทได้จำแนกและกำหนดขอบเขตหน้าที่การบริหารงานของคณะกรรมการแต่ละชุดไว้อย่างชัดเจน
  รวมทั้งจัดให้มีคณะกรรมการตรวจสอบ ซึ่งประกอบด้วยกรรมการอิสระ 3 ท่าน
  ทำหน้าที่ในการถ่วงดุลและตรวจทานการบริหารงานของฝ่ายจัดการ

  8. ค่าตอบแทนกรรมการ

  คณะกรรมการสรรหาและกำหนดค่าตอบแทนเป็นผู้พิจารณากำหนดองค์ประกอบของค่าตอบแทนคณะกรรมการชุดต่างๆ
  โดยแบ่งเป็น 3 ส่วน คือ ค่าตอบแทนประจำ ค่าเบี้ยประชุม
  และเงินบำเหน็จจากผลการดำเนินงาน ตามหลักเกณฑ์ที่กำหนดไว้
  ในระดับที่เหมาะสมและเปรียบเทียบได้กับระดับของกรรมการที่อยู่ในอุตสาหกรรมเดียวกัน
  และสอดคล้องกับผลการดำเนินงานของบริษัท ประสบการณ์ ภาระหน้าที่ ขอบเขต
  บทบาทและความรับผิดชอบ รวมทั้งผลการบริหารงานของกรรมการและผู้บริหารแต่ละท่าน
  เพื่อจูงใจและรักษากรรมการที่มีคุณภาพ
  โดยแนวทางที่คณะกรรมการสรรหาและกำหนดค่าตอบแทนใช้ในการกำหนดค่าตอบแทนดังกล่าวจะเป็นไปตามนโยบายที่คณะกรรมการบริษัทเป็นผู้กำหนด
  ทั้งนี้อัตราค่าตอบแทนสำหรับคณะกรรมการดังกล่าวจะต้องได้รับอนุมัติจากที่ประชุมสามัญผู้ถือหุ้นประจำปี

  9. จริยธรรมทางธุรกิจ

  คณะกรรมการบริษัทได้ตระหนักถึงความสำคัญของการมีจริยธรรมทางธุรกิจ
  จึงได้จัดทำคู่มือจรรยาบรรณธุรกิจ
  เพื่อเป็นแนวทางให้แก่ฝ่ายบริหารในการดำเนินธุรกิจอย่างโปร่งใส ยึดมั่นคุณธรรม
  คำนึงถึงผู้มีส่วนได้เสียทุกฝ่าย เป็นไปตามข้อกำหนดของกฎหมาย
  และเพื่อเป็นแนวทางแก่พนักงานในการปฏิบัติงานด้วยความซื่อสัตย์สุจริต
  ด้วยวิถีทางที่ถูกต้องเหมาะสม
  โดยคณะกรรมการได้มีการติดตามการปฏิบัติตามแนวทางดังกล่าวอย่างสม่ำเสมอ

  10. ความขัดแย้งทางผลประโยชน์

  คณะกรรมการบริษัทร่วมกับคณะกรรมการตรวจสอบในการเข้าไปดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์เพื่อตรวจสอบความสมเหตุสมผลและความจำเป็นในการทำรายการที่อาจมีความขัดแย้งทางผลประโยชน์นั้น
  พร้อมกันนี้คณะกรรมการบริษัทได้ดูแลให้บริษัทมีการเปิดเผยข้อมูลที่เกี่ยวกับการทำรายการที่อาจมีความขัดแย้งทางผลประโยชน์ต่อผู้มีส่วนได้เสียและหน่วยงานที่เกี่ยวข้องภายหลังจากมีมติอนุมัติ
  เข้าทำรายการดังกล่าว

  11. ระบบการควบคุมและการตรวจสอบภายใน

  บริษัทได้กำหนดอำนาจหน้าที่ของผู้ปฏิบัติงาน ผู้ควบคุม และประเมินผลแยกจากกันอย่างชัดเจน
  เพื่อให้มีการตรวจสอบระหว่างกันอย่างเหมาะสม
  รวมทั้งกำหนดให้คณะกรรมการตรวจสอบเป็นผู้ติดตามตรวจสอบดูแลการปฏิบัติงานอย่างสม่ำเสมอ
  โดยคณะกรรมการตรวจสอบได้มอบหมายให้บริษัท เคพีเอ็มจี ภูมิไชย ที่ปรึกษาธุรกิจ จำกัด
  ซึ่งเป็นบริษัทที่มีความน่าเชื่อถือและมีความเป็นอิสระ
  เป็นผู้เสนอแผนงานการตรวจสอบให้คณะกรรมการตรวจสอบอนุมัติและดำเนินการตรวจสอบตามแผนงานนั้น
  และเสนอรายงานตรงต่อคณะกรรมการตรวจสอบ
  เพื่อรายงานผลการตรวจสอบและให้คำแนะนำต่อฝ่ายปฏิบัติการ
  อันเป็นการสร้างเสริมระบบการควบคุมและเพิ่มประสิทธิภาพในการทำงานให้ดียิ่งขึ้น

  12. รายงานความรับผิดชอบของคณะกรรมการต่อรายงานทางการเงิน

  คณะกรรมการบริษัทเป็นผู้รับผิดชอบต่องบการเงินและข้อมูลทางการเงินที่ปรากฏในรายงานประจำปี
  ซึ่งงบการเงินดังกล่าว ได้จัดทำขึ้นตามมาตรฐานการบัญชีที่รับรองทั่วไปในประเทศไทย
  โดยพิจารณาเลือกใช้นโยบายบัญชีที่เหมาะสมและสอดคล้องกับการดำเนินธุรกิจและถือปฏิบัติอย่างสม่ำเสมอ
  รวมถึงการใช้ดุลยพินิจในการประมาณการต่างๆ
  อย่างสมเหตุผลในการจัดทำงบการเงินและมีการเปิดเผยข้อมูลที่สำคัญอย่างเพียงพอ
  ไว้ในหมายเหตุประกอบงบการเงิน
  ดังนั้นคณะกรรมการบริษัทได้จัดทำรายงานความรับผิดชอบของตนในเรื่องดังกล่าว
  โดยจะแสดงควบคู่กับรายงานของผู้สอบบัญชีที่แสดงไว้ในรายงานประจำปีของบริษัท

8.6 บุคลากร

  ณ วันที่ 31 ธันวาคม 2555 บริษัทมีพนักงานรวมทั้งสิ้น 720 คน แบ่งตามโครงสร้างองค์กร
  ดังต่อไปนี้

  -------------------------------------------- --------------------------
  สังกัด                                         จำนวนพนักงาน (คน)

  ผู้บริหาร (Executive)                           6

  สำนักคณะกรรมการ (Office of the Board)         2

  ฝ่ายขาย (Sales Dept.)                         51

  ฝ่ายจัดซื้อ (Procurement Dept.)                  8

  ฝ่ายการตลาด (Marketing Dept.)                 3

  ฝ่ายโลจิสติกส์ (Logistics Dept.)                 231

  ฝ่ายโรงงาน (Plant Dept.)                      339

  ฝ่ายทรัพยากรบุคคล (Human Resources Dept.)       57

  ฝ่ายการเงินและบัญชี (Finance & Accounting Dept.) 23

  รวม                                          720
  -------------------------------------------- --------------------------

  โดยในปี 2555 บริษัทจ่ายค่าตอบแทนสำหรับบุคลากรดังกล่าว (ไม่รวมผู้บริหาร)
  ซึ่งประกอบไปด้วย เงินเดือน ค่าแรง ค่าล่วงเวลา โบนัส และเงินสมทบกองทุนสำรองเลี้ยงชีพ
  รวมเป็นเงินทั้งสิ้น 128.80 ล้านบาท

นโยบายการฝึกอบรมและพัฒนาพนักงาน

  ด้วยวิสัยทัศน์ที่ว่า “ เราเป็นโครงสร้างให้กับทุกจินตนาการ ”
  บริษัทให้ความสำคัญกับการพัฒนาศักยภาพของคน TMT อย่างต่อเนื่อง
  เพื่อเป็นโครงสร้างสำคัญที่ทำให้ทุกความคิดและทุกจินตนาการเป็นจริง
  ร่วมเป็นส่วนหนึ่งของความสำเร็จในธุรกิจของลูกค้า
  สร้างความแตกต่างและพัฒนาตลาดรวมทั้งการให้บริการที่เหนือกว่าคู่แข่งในอุตสาหกรรมเดียวกัน
  พร้อมสร้างสรรค์คุณค่าให้กับคู่ค้าและทุกฝ่ายที่เกี่ยวข้องได้อย่างครอบคลุมรอบด้าน
  โดยบริษัทได้กำหนดกลยุทธ์เพื่อตอบสนองวิสัยทัศน์อย่างต่อเนื่องไว้ดังนี้

  1. การเตรียมความพร้อมในการเป็น “ โครงสร้าง ”

  บริษัทตระหนักดีว่าพนักงานเป็นทรัพยากรบุคคลที่มีคุณค่ายิ่ง
  จึงได้เตรียมความพร้อมตั้งแต่กระบวนการ

  สรรหาพนักงาน
  การดูแลรักษาและการจัดเตรียมสถานที่ในการพัฒนาพนักงานอย่างเป็นระบบและต่อเนื่อง
  เพื่อเพิ่มพูนศักยภาพและสร้างขวัญกำลังใจให้กับพนักงานอย่างทั่วถึง
  โดยมีแนวทางในการบริหารทัพยากรบุคคลในด้านการฝึกอบรมและพัฒนาพนักงาน ดังนี้

  1.1 ศูนย์การเรียนรู้ TMT Knowledge Center เป็นสถานที่ถ่ายทอด แลกเปลี่ยน
  และเผยแพร่ความรู้ ข้อมูลข่าวสารในธุรกิจเหล็ก และพัฒนาศักยภาพของพนักงานอย่างต่อเนื่อง
  สนับสนุนให้เกิดการเรียนรู้เทคโนโลยีใหม่ๆสำหรับรองรับความต้องการใช้งานเหล็กที่ไร้ขีดจำกัดได้มากยิ่งขึ้น
  เพื่อเป็นส่วนหนึ่งของความสำเร็จของคู่ค้าและยังประโยชน์ที่สำคัญต่อผู้ใช้งานเหล็ก

  1.2 พัฒนากระบวนการสรรหาและคัดเลือกพนักงาน
  โดยการนำเครื่องมือต่างๆในการสรรหามาใช้เพื่อให้ได้พนักงานที่มีความรู้ ความสามารถ
  เข้ามาร่วมงานกับบริษัท ตรงตามพฤติกรรมและคุณลักษณะของตำแหน่งงานนั้นๆ

  1.3 ส่งเสริมให้พนักงานมีความก้าวหน้าในสายอาชีพของตนเอง
  โดยกำหนดทิศทางการพัฒนาอย่างชัดเจน
  และดูแลติดตามให้พนักงานทุกระดับได้รับการพัฒนาตามทิศทางที่กำหนดไว้อย่างมีระบบและต่อเนื่อง

  1.4 จัดทำหลักสูตรฝึกอบรมและพัฒนาพนักงานทุกระดับ เพื่อสร้างเสริมทักษะ
  ความรู้และประสบการณ์ เพื่อให้มีความเชี่ยวชาญในงานที่ปฏิบัติ
  พร้อมให้คำปรึกษาและเรียนรู้สิ่งใหม่ๆตลอดเวลา

  1.5 ส่งเสริมให้พนักงานมีการทำงานร่วมกันเป็นทีม
  โดยการจัดกิจกรรมต่างๆเพื่อให้พนักงานได้ร่วมคิด ร่วมทำ
  เสมือนหนึ่งเป็นบุคคลในครอบครัวเดียวกัน มีสิ่งแวดล้อมที่น่าอยู่ ปลอดภัย
  เพื่อให้พนักงานมีความสุขในการทำงาน และพร้อมจะตอบสนองทุกความต้องการ

  2. การสร้างค่านิยมเพื่อรองรับกับ “ ทุกจินตนาการ ”

  จากความต้องการที่หลากหลายของอุตสาหกรรมต่างๆ
  และลักษณะการใช้งานพิเศษที่แตกต่างกันของลูกค้าแต่ละราย
  ทำให้พนักงานของบริษัทต้องมีความพร้อมที่จะรองรับและตอบสนองความต้องการดังกล่าวได้อย่างสร้างสรรค์และมีประสิทธิภาพ
  ซึ่งคุณลักษณะดังกล่าวได้ถูกปลูกฝังผ่านค่านิยม 4 ประการ ได้แก่

  2.1 มุ่งมั่นสู่ความสำเร็จ (Determination)

  2.2 กล้าท้าทาย สร้างสรรค์สิ่งใหม่ (Challenging)

  2.3 เชื่อถือและวางใจได้ (Reliable)

  2.4 พร้อมตอบสนองทุกความต้องการ (Responsive)

  ทั้งนี้ บริษัทได้มีการจัดเตรียมความรู้แบบมืออาชีพ พร้อมใจบริการแบบดีเยี่ยม
  ให้พนักงานทุกคนได้รับการพัฒนาโดยการจัดทำแผนที่หรือเส้นทางเพื่อการพัฒนาและฝึกอบรม
  ให้สอดคล้องกับภารกิจหลัก ตรงตามค่านิยม และพฤติกรรมที่คาดหวัง ขององค์กร

ข้อพิพาทด้านแรงงานในระยะเวลา 3 ปีที่ผ่านมา

-ไม่มี-